**VERSTVA IN ETIKA 3 – VE3**

Temeljna kategorija 9. razreda je oseba, njena odgovorna dejavnost v svetu in skupnosti(h). Delo pri predmetu prispeva k pripravljenosti in usposobljenosti za avtonomno ter odgovorno ravnanje v demokratični družbi, ob kritičnem presojanju vrednot in življenjskih okoliščin ter pripravljenosti za dialog, komuniciranje in sporazumevanje. Religiološko je pouk osredotočen na obravnavanje krščanstva, skupaj z njegovimi viri (Biblija) in smeri (razsvetljenstvo, kritika religije, humanizem), ki so iz njega izšle ali ga spremljale v evropskem in slovenskem prostoru (Krščanstvo in zahodna civilizacija).